Nasilje nad ženama
Nasilje nad ženama je svako djelo nasilja utemeljeno na rodnoj/spoloj osnovi koje rezultira, ili bi moglo rezultirati, u fizičkoj, seksualnoj ili psihičkoj povredi ili patnji žena, uključujući pretnje takvim djelima, prisiljavanje ili oduzimanje slobode, bez obzira na to da li se događa u javnom ili privatnom životu. Prema Deklaraciji o eliminaciji nasilja nad ženama, donesene 1993. godine od strane Generalne skupštine UN-a,
Nasilje nad ženama predstavlja ispoljavanje historijski nejednakih odnosa društvene moći između muškaraca i žena koji su doveli do diskriminacije i dominacije nad ženama od strane muškaraca i do sprečavanja potpunog napretka žena. Nasilje nad ženama je jedan od osnovnih društvenih mehanizama kojima se žene prisiljavaju da budu u podređenoj poziciji u odnosu na muškarce. Nasilje nad ženama je prepreka u postizanju jednakosti, razvitka i mira.

Kao sinonim za nasilje nad ženama se često koristi i termin rodno zasnovano nasilje, odnosno ono koje se dešava zbog rodnih/spolnih karakteristika osobe, a u 95% slučajeva, to su žene. Uglavnom se pod rodno zasnovanim nasiljem podrazumijevaju oblici nasilja koji pogađaju gotovo isključivo žene (silovanje, genitalno sakaćenje, prostitucija, trgovina ženama, prinudni brak, prinudna trudnoća, prinudni abortus, prinudna sterilizacija, muško nasilje nad ženama), ali i različite nasilne prakse koje se skrivaju i pravdaju običajima i tradicijom, a prema ženama su diskriminirajuće (uskraćivanje obrazovanja, zdravstvene zaštite, profesionalnog rada, onemogućavanje djelovanja u javnosti).

Nasilje nad ženama ima širok spektar formi, ali nije ograničeno na: (a) nasilje koje se događa u porodici ili domaćinstvu, (b) nasilje koje se događa u zajednici, (c) nasilje počinjeno ili odobreno od strane države ili njenih predstavnika i službenika, (d) nasilje i kršenje ljudskih prava žena u ratnim konfliktima.

Povezano 
 Mizoginija

Reference

Literatura 

 
 Jacqui True, "The Political Economy of Violence against Women". USA. 2012. 
 
 
 Lori L. Heise, Jacqueline Pitanguy and Adrienne Germain, "Violence against Women (World Bank, 1994):The Hidden Health Burden". World Bank Discussion Paper No. 255. The World Bank Washington, D.C.

Žena
Žene